OSNUTEK

Na podlagi drugega odstavka 4. člena Zakona o ureditvi določenih vprašanj zaradi izstopa Združenega kraljestva Velike Britanije in Severne Irske iz Evropske unije (Uradni list RS, št. XX/19) izdaja minister za notranje zadeve

P R A V I L N I K

o obrazcu potrdila o vloženi prošnji za izdajo prvega dovoljenja za začasno prebivanje za državljana Združenega kraljestva in njegovega družinskega člana

1. člen

Ta pravilnik določa obrazec potrdila o vloženi prošnji za izdajo prvega dovoljenja za začasno prebivanje za državljana Združenega kraljestva in njegovega družinskega člana, ki ga pristojni organ izda državljanu Združenega kraljestva in njegovemu družinskemu članu, kadar državljan združenega kraljestva in njegov družinski član vloži prošnjo za izdajo prvega dovoljenja za začasno prebivanje na podlagi prvega odstavka 4. člena Zakona o ureditvi določenih vprašanj zaradi izstopa Združenega kraljestva Velike Britanije in Severne Irske iz Evropske unije (Uradni list RS, št. XX/19).

1. člen

Potrdilo o vloženi prošnji za izdajo prvega dovoljenja za začasno prebivanje za državljana Združenega kraljestva in njegovega družinskega člana iz prejšnjega člena, se izda na obrazcu iz priloge 1, ki je sestavni del tega pravilnika.

KONČNA DOLOČBA

1. člen

Ta pravilnik začne veljati naslednji dan po objavi v Uradnem listu Republike Slovenije.

Št. 007-xx/2019

Ljubljana, dne

EVA 2019-1711-xxxx

|  |  |
| --- | --- |
|  | Boštjan Poklukar |
|  | Minister |
|  | za notranje zadeve |

Obrazložitev:

Določitev obrazca potrdila o vloženi prošnji za državljana Združenega kraljestva in njegovega družinskega člana, kot je določen s pravilnikom, je potrebna, ker bodo državljani Združenega kraljestva in njihovi družinski člani po izstopu Združenega kraljestva iz Evropske unije brez dogovora, postali državljani tretjih držav. Veljavni Zakon o tujcih (Uradni list RS, št. 1/18-uradno prečiščeno besedilo in 9/18-popr., v nadaljnjem besedilu: ZTuj-2) vsebuje načelo pridobitve prvega dovoljenja za začasno prebivanje pred vstopom v Republiko Slovenijo. Tujcem, ki zaprosijo za izdajo prvega dovoljenja za začasno prebivanje na diplomatskem predstavništvu ali konzulatu Republike Slovenije v tujini, se potrdila o vloženi prošnji za izdajo prvega dovoljenja za začasno prebivanje ne izda. ZTuj-2 pa določa nekatere izjeme, ko tujec lahko zaprosi za izdajo prvega dovoljenja za začasno prebivanje v Republiki Sloveniji pri pristojni upravni enoti. Za te primere je Pravilnik o načinu izdaje dovoljenja za prebivanje, načinu zajemanja prstnih odtisov in načinu označitve prenehanja dovoljenja za prebivanje (Uradni list RS, št. 62/15, 79/15, 15/18 in 48/18) določil obrazce potrdil o vloženih prošnja za izdajo dovoljenja za prebivanje za posamezen namen prebivanja.

Državljani Združenega kraljestva in njihovi družinski člani, ki bodo zaprosili za izdajo prvega dovoljenja za začasno prebivanje skladno z določbo prvega odstavka 4. člena Zakona o ureditvi določenih vprašanj zaradi izstopa Združenega kraljestva Velike Britanije in Severne Irske iz Evropske unije sodijo med izjeme. Zaprosili bodo namreč lahko za prvo dovoljenje za začasno prebivanje iz katerega koli namena, torej tudi tistega, zaradi katerega bi morali za prvo dovoljenje za začasno prebivanje zaprositi v tujini. Iz tega razloga je treba določiti tudi poseben obrazec potrdila o vloženi prošnji za izdajo prvega dovoljenja za začasno prebivanje, ki jim bo omogočalo prebivanje v državi do pravnomočne odločitve o prošnji, tudi če bo obdobje odločanja o prošnji za izdajo dovoljenja za začasno prebivanje daljše od dovoljenega 90 dnevnega prebivanja.

PRILOGA

Priloga 1: Obrazec potrdila o vloženi prošnji za izdajo prvega dovoljenja za začasno prebivanje za državljana Združenega kraljestva in njegovega družinskega člana

Obrazec št. 1/1



**REPUBLIKA SLOVENIJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(upravna enota)

**POTRDILO O vloženi prošnji**

**za IZDAJO PRVEGA DOVOLJENJA ZA ZAČASNO PREBIVANJE**

**ZA DRŽAVLJANA ZDRUŽENEGA KRALJESTVA**

**IN NJEGOVEGA DRUŽINSKEGA ČLANA**

To potrdilo velja kot dovoljenje za začasno prebivanje do pravnomočne odločitve o prošnji (prvi odstavek 4. člena Zakona o ureditvi določenih vprašanj zaradi izstopa Združenega kraljestva Velike Britanije in Severne Irske iz Evropske unije). Potrdilo tujcu dovoljuje prebivanje v Republiki Sloveniji, ne dovoljuje pa mu prehajanja državne meje.

|  |  |
| --- | --- |
| Priimek in ime: | |
| Rojstni datum: | Državljanstvo: |
| Kraj prebivanja v Republiki Sloveniji: | |
| Datum vložitve prošnje: | Datum izdaje potrdila: |
| Uradna oseba: | Žig: |